కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ కంటే ఇప్పుడు పంత్ పవర్‌ఫుల్..!: గంగూలీ
రోహిత్ శర్మ, శిఖర్ ధావన్, విరాట్ కోహ్లీ టాప్-3లో ఆడుతూ మ్యాచ్‌ల్ని గెలిపిస్తున్నారు. వారికి తోడుగా.. నెం.4 స్థానంలో రిషబ్ పంత్‌ని ఆడిస్తే..?  -గంగూలీ
Samayam Telugu | Updated:
Jan 5, 2019, 01:38PM IST
ధోనీ కంటే ఇప్పుడు పంత్ పవర్‌ఫుల్..!: గంగూలీ
ఆస్ట్రేలియా గడ్డపై అజేయ శతకం సాధించిన భారత యువ వికెట్ కీపర్ రిషబ్ పంత్‌పై ప్రశంసల జల్లు కొనసాగుతోంది. ఇప్పటికే అతను భారత్‌కి ‘గిల్‌క్రిస్ట్’ తరహా హిట్టర్ అని మాజీ కెప్టెన్ అజహరుద్దీన్ కితాబివ్వగా.. తాజాగా ఆ జాబితాలోకి సౌరవ్ గంగూలీకి కూడా చేరాడు. టెస్టులతో పాటు వన్డే, టీ20ల్లోనూ రిషబ్ పంత్‌కి ఇకపై సెలక్టర్లు అవకాశమివ్వాలని సూచించిన దాదా.. ఈ ఏడాది వన్డే ప్రపంచకప్‌‌లో అతడ్ని తప్పకుండా నెం.4 స్థానంలో ఆడించాలని డిమాండ్ చేశాడు. సిడ్నీ వేదికగా జరుగుతున్న నాలుగో టెస్టు మ్యాచ్‌లో రిషబ్ పంత్ (159 నాటౌట్: 189 బంతుల్లో 15x4, 1x6) భారీ శతకం బాది సరికొత్త రికార్డులు నెలకొల్పిన విషయం తెలిసిందే.
A moment to remember for Rishabh Pant! #AUSvIND | @Domaincomau https://t.co/J8uK3gQPJh
&mdash; cricket.com.au (@cricketcomau) 1546577427000
‘రిషబ్ పంత్ అద్భుతమైన ఆటగాడు. అతను అలవోకగా మ్యాచ్‌ని భారత్‌వైపు తిప్పలగలడు. అందుకే.. వన్డే ప్రపంచకప్‌లో నెం.4 స్థానంలో అతడ్ని ఆడించాలని సెలక్టర్లకి సూచిస్తున్నా. ఫాస్ట్ బౌలర్లని సమర్థంగా ఎదుర్కొంటూ అతను బౌండరీలు సాధిస్తున్న తీరు అమోఘం. రోహిత్ శర్మ, శిఖర్ ధావన్, విరాట్ కోహ్లీ టాప్-3లో ఆడుతూ మ్యాచ్‌ల్ని గెలిపిస్తున్నారు. వారికి తోడుగా.. నెం.4 స్థానంలో రిషబ్ పంత్‌ని ఆడిస్తే..? భారత్‌కి తిరుగుండదు. రిషబ్ పంత్‌లా ఆ స్థానంలో ఆడగలిగే సామర్థ్యం ఉన్న ఆటగాళ్లు ఇప్పుడు టీమ్‌లో ఎవరూ లేరు. అంబటి రాయుడు, కేదార్ జాదవ్, మహేంద్రసింగ్ ధోనీ తమ పరిధి మేర ఆడుతున్నారు. కానీ.. రిషబ్ పంత్ మాత్రం మ్యాచ్‌లు మలుపు తిప్పగలిగే ఇన్నింగ్స్‌లు ఆడుతున్నాడు. కాబట్టి.. అతడికి సెలక్టర్లు తగినన్ని అవకాశాలివ్వాలి’ అని గంగూలీ సూచించాడు. వాస్తవానికి వన్డేల్లో నెం.4 స్థానంలో గత ఆరు నెలలుగా అంబటి రాయుడు మెరుగ్గా రాణిస్తున్నాడు.
Just a casual reverse sweep for four by @RishabPant777 https://t.co/IDNy7daa2f #AUSvIND https://t.co/JGGosJDvrq
&mdash; Telegraph Sport (@telegraph_sport) 1546573863000
భారత్, ఆస్ట్రేలియా మధ్య ఈనెల 12 నుంచి మూడు వన్డేల సిరీస్‌ మొదలుకానుండగా.. రిషబ్ పంత్‌పై వేటు వేసిన సెలక్టర్లు ధోనీకి వికెట్ కీపర్‌గా అవకాశమిచ్చిన విషయం తెలిసిందే.
భారత్ వన్డే జట్టు ఇదే..!
విరాట్ కోహ్లీ (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, అంబటి రాయుడు, దినేశ్ కార్తీక్, కేదార్ జాదవ్, మహేంద్రసింగ్ ధోని (వికెట్ కీపర్), హార్దిక్ పాండ్య, కుల్దీప్ యాదవ్, చాహల్, రవీంద్ర జడేజా, భువనేశ్వర్ కుమార్, జస్‌ప్రీత్ బుమ్రా, ఖలీల్ అహ్మద్, మహ్మద్ షమీ.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.